Vågan kommunes Policy

for klima, miljø og arbeidsmiljø

## Tett på havet og fjellan i en kreativ kystkultur

## er Vågan kommune sin visjon. For å nå denne skal kommunen legge til rette for næring og kultur samtidig som vi tar vare på naturen, havet og fjellene.

Framtidas Lofoten drives på fornybar energi, det er attraktivt å bo her og vi har et bærekraftig og livskraftig næringsliv. Vi vil bidra til å nå FNs klimamål. Vågan kommune skal i egen virksomhet jobbe for å redusere utslipp knyttet til byggematerialer, oppvarming og avfall.

Hovedmål

* Barn og unge i Vågan skal ha gode og trygge oppvekst- og læremiljø, som bidrar til at alle unge få likeverdige muligheter til mestring gjennom livet. Samtidig skal de unge forberedes på et voksenliv med god fysisk og psykisk helse og utviklingsmuligheter for hver enkelt
* Innbyggere i Vågan skal ha gode levekårsforhold med fokus på å utjevne sosiale ulikheter
* Vågan kommune skal utvikle kommunen som helhet med et sterkt bysentrum og livskraftige distrikter – i en levedyktig region
* Vågan kommune skal ha en bærekraftig ivaretakelse av natur, kultur og lokale ressurser
* Vågan kommune skal være et øysamfunn med en sterk identitet og stolthet, der vi prioriterer en bærekraftig høsting og bevaring av våre marine ressurser